Chin Jepun

Chin Jepun, hanya chin, atau spaniel Jepun ialah satu baka anjing mainan yang merupakan anjing riba dan anjing teman dengan warisan distingtif.

Sejarah
Walaupun kebanyakan orang percaya bahawa baka sumber untuk chin Jepun berasal dari China, laluan yang digunakan oleh chin untuk tiba di Jepun ialah topik yang diperdebatkan secara meluas. Salah satu cerita mendakwa bahawa anjing ini diberikan kepada kerabat diraja Jepun pada tahun 732 Masihi sebagai hadiah yang dibawa oleh Kim Jangson (金長孫), seorang utusan dari kerajaan Silla di semenanjung Korea. (Tenpyō 4 Mei ke-19) Yang lain pula berpendapat bahawa anjing ini diberikan sebagai hadiah kepada Maharani Jepun seawal pertengahan abad keenam atau menjelang abad ketujuh. Masih ada pula yang lain yang mendakwa bahawa chin pertama kali tiba di Jepun pada sekitar tahun 1000 Masihi.

Pada tahun 1613, chin Jepun dibawa ke England. Pada tahun 1853, seekor anjing diperoleh oleh pegawai tentera laut Amerika, Matthew Calbraith Perry. Sejak tahun 1868, ia telah menjadi anjing riba kepada para wanita kelas atasan dan kini merupakan anjing pendamping.

Penampilan
Chin Jepun berdiri hampir-hampir setinggi  pada paras kelasa untuk jantan dengan betina yang lebih tinggi sedikit. Persekutuan Kinologi Antarabangsa tidak memberikan syarat berat untuk chin. Ekspresi distingtifnya bercirikan kepala lebar bulat besar, mata gelap besar renggang, muncung lebar sangat pendek, jumbai telinga, dan tanda-tanda muka bercorak sekata.

Bulu dan warna
Chin Jepun adalah sangat mirip kucing dari segi penampilan dan trait. Kebanyakan anjing mempunyai dua jenis bulu pada lapis bulunya: lapis bulu bawah dan lapis bulu atas. Walau bagaimanapun, chin Jepun hanya mempunyai lapis bulu atas. Lapis bulu dewasa dapat mengambil masa sehingga dua tahun untuk tumbuh sepenuhnya dan dapat sama ada berwarna hitam dan putih, merah dan putih (termasuk semua cahaya warna sabel, lemon, atau jingga), atau triwarna (hitam dan putih dengan titik-titik sawo matang kemerah-merahan). Setakat 11 November 2011, warna yang tidak tersenarai dalam piawaian baka merupakan syarat penyingkiran dalam pertandingan.

Anjing ini mempunyai titik atau garis pada dahinya yang dipercayai dalam sejarah Jepun sebagai sentuhan Buddha.

Perangai
Chin Jepun suka berjalan-jalan dan merupakan anjing sederhana aktif, tetapi juga sesuai untuk tinggal di ruang lebih kecil, seperti rumah pangsa. Ia juga disifatkan degil dan disyorkan tidak dibiarkan tanpa cawak di luar.

Chin Jepun dibiakbakakan untuk kerabat diraja dan, dengan itu, merupakan baka menawan, menyeronokkan, dan menghiburkan untuk pemiliknya. Baka ini meragam tetapi mudah diganjari semasa pelatihan.

Chin Jepun juga dapat mempersembahkan gejala keresahan perpisahan. Walau bagaimanapun, ia dapat dilatih untuk tidak resah apabila dibiarkan bersendirian melalui pelatihan sangkar.

Kesihatan
Sebuah kajian United Kingdom tahun 2024 mendapati jangka hayat sebanyak 12.5 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Isu kesihatan lazim pada chin Jepun termasuk tempurung lutut terkehel, katarak, dan desir jantung permulaan awal.

Lihat juga
 Senarai baka anjing
 Kumpulan Teman
 Kumpulan Mainan

Catatan

Rujukan

Kategori:Baka anjing
Kategori:Baka anjing berasal dari Jepun
Kategori:Baka FCI
Kategori:Anjing teman